ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3324/98

υποβολή: Kirsi Piha (PPE) προς την Επιτροπή

(10 Νοεμβρίου 1998)

Θέμα: Χρησιμοποίηση παιδιών ως εργατικό δυναμικό στην Ευρώπη

Σύμφωνα με υπολογισμούς της Οικονομικής και Κοινωνικής Επιτροπής των Ευρωπαϊκών Κοινοτήτων, ο αριθμός των εργαζομένων στην Ευρώπη ανηλίκων υπερβαίνει τα πέντε εκατομμύρια. Τα περισσότερα από τα παιδιά αυτά γίνονται αντικείμενο εκμετάλλευσης για σκοπούς πορνογραφίας, εμπορίας ναρκωτικών και σεξοτουρισμού.

Δεδομένων των ανωτέρω, πώς προτίθεται να εξακριβώσει στη συνέχεια η Επιτροπή το πραγματικό εύρος της χρησιμοποίησης παιδιών ως εργατικό δυναμικό στην Ευρώπη; Ποιά μέτρα προτίθεται να λάβει η Επιτροπή μέσω των κοινοτικών πολιτικών στο πλαίσιο της συμμετοχής της στις προσπάθειες για την εξάλειψη του φαινομένου της χρησιμοποίησης παιδιών ως εργατικό δυναμικό;

Απάντηση του κ. Flynn εξ ονόματος της Επιτροπής

(26 Ιανουαρίου 1999)

Η Ευρωπαϊκή Επιτροπή καταδικάζει ανεπιφύλακτα κάθε μορφή παιδικής εργασίας και ειδικά τις μορφές παιδικής εργασίας που αναφέρθηκαν από τον κύριο βουλευτή.

Με βάση την οδηγία 94/33/ΕΚ του Συμβουλίου της 22 Σεπτεμβρίου 1994 για την προστασία των νέων κατά την εργασία(1), τα κράτη μέλη λαμβάνουν τα αναγκαία μέτρα για την απαγόρευση της εργασίας των παιδιών. Μεριμνούν για την προστασία των νέων από την οικονομική εκμετάλλευση και σε κάθε εργασία που μπορεί να αποβεί επιβλαβής για την ασφάλεια, την υγεία ή τη φυσική, ψυχολογική, ηθική ή κοινωνική τους εξέλιξη ή που μπορεί να δημιουργήσει προβλήματα στη συνέχιση της μόρφωσής τους. Η μεταφορά αυτής της κοινοτικής οδηγίας στη νομοθεσία των κρατών μελών έπρεπε να είχε ολοκληρωθεί το αργότερο στις 22 Ιουνίου 1996 και έκτοτε τα κράτη αυτά έχουν την υποχρέωση να εφαρμόζουν όλα τα αναγκαία μέτρα προκειμένου να εξασφαλίζεται η αποτελεσματική εφαρμογή των διατάξεων αυτών.

Η κοινή δράση της 24ης Φεβρουαρίου 1997(2) απαιτεί από τα κράτη μέλη να καταδικάζουν και να τιμωρούν τη σεξουαλική εκμετάλλευση των παιδιών καθώς και την προτροπή ή τον εξαναγκασμό ενός παιδιού για συμμετοχή σε οποιουδήποτε είδους παράνομη σεξουαλική δραστηριότητα, την εκμετάλλευση των παιδιών στην πορνεία ή σε άλλες παράνομες σεξουαλικές δραστηριότητες, μεταξύ άλλων και τη συμμετοχή τους σε πορνογραφικές ταινίες ή άλλου είδους πορνογραφικό υλικό.

Επιπλέον, η Europol στα πλαίσια των αρμοδιοτήτων της όσον αφορά το δουλεμπόριο δραστηριοποιείται και στον τομέα της καταπολέμησης τέτοιου είδους σεξουαλικής εκμετάλλευσης σε συνεργασία με υπηρεσίες επιβολής του νόμου στα κράτη μέλη.

Η Ευρωπαϊκή Επιτροπή είναι επίσης υπεύθυνη για το πρόγραμμα STOP το οποίο ενισχύει τις δημόσιες αρχές στην καταπολέμηση του εμπορίου παιδιών και της σεξουαλικής τους εκμετάλλευσης καθώς και για το πρόγραμμα DAPHNE το οποίο ενισχύει μη κυβερνητικούς οργανισμούς(ΜΚΟ) στην καταπολέμηση κάθε είδους βίας που στρέφεται εναντίον των παιδιών, συμπεριλαμβανομένης της σεξουαλικής εκμετάλλευσης.

(1) ΕΕ L 216 της 20.8.1994.

(2) ΕΕ L 63 της 4.3.1997.
ΓΡΑΠΤΗ ΕΡΩΤΗΣΗ E-3768/98

υποβολή: Susan Waddington (PSE) προς την Επιτροπή

(11 Δεκεμβρίου 1998)

Θέμα: Μεταχείριση πολιτών κατά τους ελέγχους στα σύνορα

Ποιά μέτρα θα λάβει η Ένωση ώστε να εξασφαλίζεται η πρόσβαση των πολιτών στην ενημέρωση στην γλώσσα τους κατά την υποβολή ερωτήσεων από αστυνομικούς των κρατών μελών όταν διεξάγονται έλεγχοι ταυτότητας και άλλοι έλεγχοι στα σύνορα;

Κοινή απάντηση

του κ. Monti εξ ονόματος της Επιτροπής

στις γραπτές ερωτήσεις E-3766/98, E-3767/98 και E-3768/98

(8 Φεβρουαρίου 1999)

Σε ότι αφορά τις εθνικές μειονότητες και ιδίως τον κίνδυνο ελέγχων εμπνεόμενων από ρατσιστικούς λόγους, θα πρέπει να υπομνηστεί ότι το Ευρωπαϊκό Συμβούλιο της Βιέννης των 11 και 12 Δεκεμβρίου 1998, υπογράμμισε συγκεκριμένα την ανάγκη καταπολέμησης κάθε μορφής ρατσισμού, τόσο στην Ευρωπαϊκή Ένωση, όσο και στις τρίτες χώρες. Το Ευρωπαϊκό Συμβούλιο κάλεσε την Επιτροπή να εκπονήσει προτάσεις, μέχρι την προσεχή του σύνοδο στην Κολωνία, που θα αποσκοπούν στην καταπολέμηση του ρατσισμού στις υποψήφιες για προσχώρηση στην Ένωση χώρες και κάλεσε επίσης τα κράτη μέλη να λάβουν υπόψη την έγκριση ανάλογων μέτρων στο εσωτερικό της Ένωσης. Στο πλαίσιο αυτό, η Επιτροπή θα εξετάσει ενδεχόμενα μέτρα, ειδικότερα σε ότι αφορά την κατάρτιση του προσωπικού, που αποσκοπούν στην πρόληψη των πράξεων ρατσισμού κατά τους ελέγχους στα σύνορα.

Τέλος, η Επιτροπή αναγνωρίζει ότι η έλλειψη γνώσεων ξένων γλωσσών από μέρους των υπαλλήλων τους που είναι επιφορτισμένοι με τους μεθοριακούς ελέγχους ή των πολιτών που ασκούν το δικαίωμά τους της ελεύθερης κυκλοφορίας, ενδέχεται να προκαλέσει προβλήματα κατά τους μεθοριακούς ελέγχους. Εν τούτοις, η Επιτροπή δεν έχει ενημερωθεί ως προς σημαντικά πρακτικά προβλήματα του τύπου αυτού. Επίσης, για την ώρα, δεν προβλέπει να λάβει πρωτοβουλίες επί του θέματος.
ΓΡΑΠΤΗ ΕΡΩΤΗΣΗ αρ θ. 3766/98 του Susan WADDINGTON προς την Επ τροπή. Μεταχείριση πολιτών κατά τους ελέγχους στα σύνορα



Επίσημη Εφημερίδα αριθ. C 207 της 21/07/1999 σ. 0126



ΓΡΑΠΤΗ ΕΡΩΤΗΣΗ E-3766/98 υποβολή: Susan Waddington (PSE) προς την Επιτροπή (11 Δεκεμβρίου 1998) Θέμα: Μεταχείριση πολιτών κατά τους ελέγχους στα σύνορα Ποιά μέτρα θα λάβει η Ένωση ώστε να εξασφαλίσει ότι οι αρμόδιες για τους ελέγχους στα σύνορα αρχές των κρατών μελών θα σέβονται τα δικαιώματα και την αξιοπρέπεια των γυναικών στο πλαίσιο της διεξαγωγής ελέγχου ταυτότητας, υποβολής ερωτήσεων, σημαντικών ελέγχων και λοιπών συναφών δραστηριοτήτων;
ΓΡΑΠΤΗ ΕΡΩΤΗΣΗ E-3626/98

υποβολή: Hartmut Nassauer (PPE) προς την Επιτροπή

(3 Δεκεμβρίου 1998)

Θέμα: Εκκρεμή περιουσιακά ζητήματα μεταξύ της Ομοσπονδιακής Δημοκρατίας της Γερμανίας και της Δημοκρατίας της Τσεχίας

Είναι γνωστό ότι η Κυβέρνηση της Ομοσπονδιακής Δημοκρατίας της Γερμανίας θεωρούσε ανέκαθεν ως παριαβάσεις του διεθνούς δικαίου την εκδίωξη των Γερμανών από την Τσεχοσλοβακία και την χωρίς αποζημίωση δήμευση των περιουσιών τους. Η Γερμανική Κυβέρνηση εμμένει με έμφαση στην άποψη αυτή. Μέχρι και πρόσφατα καθιστούσε με κάθε ευκαιρία σαφές στην τσεχική πλευρά ότι το θέμα των περιουσιών παραμένει ανοικτό. Τούτο επιβεβαίωσε και ο Ομοσπονδιακός Καγγελάριος, μετά την υπογραφή της Γερμανοτσεχικής Διακήρυξης σχετικά με τις διμερείς σχέσεις και την μελλοντική τους εξέλιξη, της 21ης Ιανουαρίου 1997.

Πώς κρίνει η Επιτροπή το γεγονός ότι το θέμα των περιουσιών παραμένει ανοικτό εν όψει των ενταξιακών διαπραγματεύσεων μεταξύ της Ευρωπαϊκής Ένωσης και της Δημοκρατίας της Τσεχίας;

Πιστεύει η Επιτροπή ότι τα εκκρεμή περιουσιακά ζητήματα ενδέχεται να έχουν επιπτώσεις στις επικείμενες ενταξιακές διαπραγματεύσεις;

Έχει λάβει υπόψη της η Επιτροπή τα ανωτέρω εκκρεμή περιουσιακά ζητήματα κατά την ως τώρα πρετοιμασία των ενταξιακών διαπραγματεύσεων ή προτίθεται να το πράξει στο μέλλον;

Συμμερίζεται η Επιτροπή την άποψη ότι η διαιώνιση εκκρεμοτήτων σχετικά με περιουσιακά ζητήματα μεταξύ των κρατών της Ευρωπαϊκής Ένωσης μπορεί να διαταράξει την έννομη τάξη της Κοινότητας;
ΓΡΑΠΤΗ ΕΡΩΤΗΣΗ αρ θ. 3767/98 του Susan WADDINGTON προς την Επ τροπή. Μεταχείριση πολιτών κατά τους ελέγχους στα σύνορα



Επίσημη Εφημερίδα αριθ. C 207 της 21/07/1999 σ. 0126



ΓΡΑΠΤΗ ΕΡΩΤΗΣΗ E-3767/98 υποβολή: Susan Waddington (PSE) προς την Επιτροπή (11 Δεκεμβρίου 1998) Θέμα: Μεταχείριση πολιτών κατά τους ελέγχους στα σύνορα Ποιά μέτρα θα λάβει η Ένωση ώστε να εξασφαλίσει ότι οι αρμόδιες για τους ελέγχους στα σύνορα αρχές των κρατών μελών θα σέβονται τα δικαιώαμτα των μειονοτικών ομάδων, ιδίως των πολιτών που ανήκουν σε εθνοτικές μειονότητες, όταν πραγματοποιούνται έλεγχοι ταυτότητας, υποβάλλονται ερωτήσεις, διεξάγονται σημαντικοί έλεγχοι και άλλες συναφείς δραστηριότητες;
ΓΡΑΠΤΗ ΕΡΩΤΗΣΗ E-3629/98

υποβολή: Hartmut Nassauer (PPE) προς την Επιτροπή

(3 Δεκεμβρίου 1998)

Θέμα: Επιπτώσεις της νομοθεσίας της Δημοκρατίας της Τσεχίας στην αξιολόγηση της αίτησής της για ένταξη στην Ευρωπαϊκή Ένωση

Οι παραβιάσεις των δικαιωμάτων του ανθρώπου που έλαβαν χώρα κατά την εκδίωξη πολιτών διαφόρων εθνικοτήτων από την Τσεχοσλοβακία μετά το τέλος του Δεύτερου Παγκόσμιου Πολέμου δεν έχουν επανορθωθεί ακόμη. Πολλοί από τους πληγέντες ζουν ακόμη. Με διατάγματα του Προέδρου της Δημοκρατίας και περαιτέρω νομοθετικά μέτρα επιβλήθηκε κατά τα έτη 1945 και 1946 ολοκληρωτική δήμευση των περιουσιών κυρίων των Γερμανών και των Ούγγρων, μέτρο το οποίο ακόμη πλήττει ανθρώπους και είναι παγιωμένο στη νομοθεσία της Δημοκρατίας της Τσεχίας. Η Δημοκρατία της Τσεχίας εξακολουθεί να υποστηρίζει την άποψη ότι παραμένει σε ισχύ ο νόμος της 8ης Μαΐου 1946 που προβλέπει αμνηστεία για τις υπερβολές στο πλαίσιο της εκδίωξης.

Συμμερίζεται η Επιτροπή την άποψη ότι ο σεβασμός ή μη των θεμελιωδών δικαιωμάτων του ανθρώπου και πολιτικών ελευθεριών δεν μπορεί παρά να επηρεάζει την αξιολόγηση της αίτησης της Δημοκρατίας της Τσεχίας για ένταξη στην Ευρωπαϊκή Ένωση;

Κοινή απάντηση

του κ. van den Broek εξ ονόματος της Επιτροπής

στις γραπτές ερωτήσεις E-3626/98, E-3628/98 και E-3629/98

(3 Φεβρουαρίου 1999)

Οι διαπραγματεύσεις προσχώρησης αφορούν τη μελλοντική ένταξη της Τσεχικής Δημοκρατίας στην Ευρωπαϊκή Ένωση και την αποδοχή εκ μέρους της των κοινοτικών κανόνων (κεκτημένου).

Το καθεστώς ιδιοκτησίας δεν αποτελεί μέρος του κεκτημένου. Το άρθρο 222 της συνθήκης ΕΚ ορίζει ότι η συνθήκη δεν προδικάζει κατά κανένα τρόπο το καθεστώς της ιδιοκτησίας στα κράτη μέλη. Η Επιτροπή, συνεπώς, πιστεύει ότι τα θέματα στα οποία αναφέρεται το αξιότιμο μέλος του Κοινοβουλίου αποτελούν διμερή προβλήματα μεταξύ της Γερμανίας και της Τσεχικής Δημοκρατίας.

Ταυτόχρονα, το κεκτημένο περιλαμβάνει ορισμένες βασικές ελευθερίες όπως την ελεύθερη κυκλοφορία προσώπων και την ελέυθερη εγκατάσταση, που θα ισχύσουν στο μέλλον αδιακρίτως για τους πολίτες νέων και παλαιών κρατών μελών. Η εφαρμογή των δικαιωμάτων αυτών από την Τσεχική Δημοκρατία αναμένεται ότι θα διευκολύνει τη ρύθμιση του θέματος στο οποίο αναφέρεται το αξιότιμο μέλος του Κοινοβουλίου.
ΓΡΑΠΤΗ ΕΡΩΤΗΣΗ E-3627/98

υποβολή: Hartmut Nassauer (PPE) προς την Επιτροπή

(3 Δεκεμβρίου 1998)

Θέμα: Επιφυλάξεις της Δημοκρατίας της Τσεχίας όσον αφορά το ατομικό δικαίωμα της καταγγελίας

Η Δημοκρατία της Τσεχίας έχει υπογράψει την Ευρωπαϊκή Σύμβαση για την προστασία των Δικαιωμάτων του Ανθρώπου και των Ατομικών Ελευθεριών, καθώς και τα συνημμένα σε αυτήν πρωτόκολλα.

Πώς κρίνει η Επιτροπή, υπό το πρίσμα των ενταξιακών διαπραγματεύσεων, το γεγονός ότι η Δημοκρατία της Τσεχίας έχει εκφράσεις επιφυλάξεις όσον αφορά το ατομικό δικαίωμα της καταγγελίας, οι οποίες συνίστανται στο ότι δεν μπορούν να υποβάλλονται ατομικές καταγγελίες για παραβιάσεις του δικαιώματος της αυτοδιάθεσης και της απαγόρευσης των ατομικών και των ομαδικών απελάσεων, που έλαβαν χώρα πριν από την έναρξη ισχύος της Σύμβασης και των συνημμένων σε αυτήν πρωτοκόλλων στην Ομοσπονδιακή Δημοκρατία της Τσεχίας και της Σλοβακίας;

Συμμερίζεται η Επιτροπή την άποψη ότι η εν λόγω υπό όρους δέσμευση της Δημοκρατίας της Τσεχίας για τήρηση των ευρωπαϊκών προτύπων πραστασίας των δικαιωμάτων του ανθρώπου είναι νομικώς και πολιτικώς ανεπιθύμητη υπό το πρίσμα των πρόσφατων γεγονότων στην Ευρώπη, π.χ. στην πρώην Γιουγκοσλαβία;

Συμμερίζεται η Επιτροπή την άποψη ότι σε μια Ενωμένη Ευρώπη, ιδιαίτερα επομένως στην Ευρωπαϊκή Ένωση, όλοι οι πολίτες πρέπει να απολάβουν της ίδιας προστασίας των θεμελιωδών δικαιωμάτων και ελευθεριών τους και ότι οι διαφοροποιήσεις του επιπέδου προστασίας, ειδικά στον τομέα των δικαιωμάτων του ανθρώπου, είναι νομικώς και πολιτικώς αδικαιολόγητες;

Έχει λάβει υπόψη της η Επιτροπή ότι με τον τρόπο αυτό, και μετά την ενδεχόμενη ένταξη της Δημοκρατίας της Τσεχίας στην Ευρωπαϊκή Ένωση, για σημαντικό αριθμό πολιτών της Κοινότητας οι οποίοι έπεσαν θύματα παραβιάσεων των δικαιωμάτων του ανθρώπου θα είναι αδύνατη η διεκδίκηση αποζημίωσης και η άσκηση των στοιχειωδών τους δικαιωμάτων και ατομικών ελευθεριών;

Απάντηση του κ. van den Broek εξ ονόματος της Επιτροπής

(29 Ιανουαρίου 1999)

Σύμφωνα με τις πληροφορίες που διαθέτει η Επιτροπή, η Τσεχική Δημοκρατία δεν έχει διατυπώσει επιφύλαξη του τύπου που αναφέρει το Αξιότιμο Μέλος του Κοινοβουλίου. Η Επιτροπή θεωρεί, συνεπώς, ότι δεν ισχύουν οι συμπληρωματικές ερωτήσεις του Αξιότιμου Μέλους του Κοινοβουλίου.
ΓΡΑΠΤΗ ΕΡΩΤΗΣΗ E-4107/98

υποβολή: Alexandros Alavanos (GUE/NGL) προς την Επιτροπή

(14 Ιανουαρίου 1999)

Θέμα: Παραβίαση της Συνθήκης της Ευρωπαϊκής Ένωσης; η συμμετοχή της Μεγάλης Βρετανίας στην επίθεση κατά του Ιράκ

Η συμμετοχή της Μεγάλης Βρετανίας στις στρατιωτικές επιχειρήσεις εναντίον του Ιράκ παραβιάζει το άρθρο Ι.1 παράγραφοι 1 και 2, το άρθρο Ι.2 παράγραφος 1 και το άρθρο Ι.8 της Συνθήκης της Ευρωπαϊκής Ένωσης αφού δεν υπήρξε κανενός είδους αλληλοενημέρωση και διαβούλευση πριν από την επιχείρηση. Η Επιτροπή ως θεματοφύλακας των Συνθηκών μπορεί να επιβεβαιώσει ή να διαψεύσει τον ανωτέρω ισχυρισμό; Σε περίπτωση καταφατική, τί μέτρα προτίθεται να λάβει η Επιτροπή;

Απάντηση του κ. van den Broek εξ ονόματος της Επιτροπής

(24 Φεβρουαρίου 1999)

Η Επιτροπή φρονεί ότι το θέμα εμπίπτει κυρίως στην αρμοδιότητα του Συμβουλίου στο πλαίσιο της Κοινής Εξωτερικής Πολιτικής και Πολιτικής Ασφάλειας (ΚΕΠΠΑ).

Η Επιτροπή, που συμμετέχει πλήρως στην ΚΕΠΠΑ, παραπέμπει στη δήλωση της Ένωσης σχετικά με το Ιράκ που δημοσιεύτηκε στις 9 Νοεμβρίου 1998 και στη δήλωση του Υπουργού Εξωτερικών της Αυστρίας της 21ης Δεκεμβρίου 1998, χώρας που κατά την εν λόγω ημερομηνία ασκούσε την προεδρία της Ένωσης.
ΓΡΑΠΤΗ ΕΡΩΤΗΣΗ E-3628/98

υποβολή: Hartmut Nassauer (PPE) προς την Επιτροπή

(3 Δεκεμβρίου 1998)

Θέμα: Τα διατάγματα Benesch

Το Συνταγματικό Δικαστήριο της Δημοκρατίας της Τσεχίας αποφάνθηκε στις 8 Μαρτίου 1995, σχετικά με την υπόθεση "Dreithaler", ότι η στέρηση των δικαιωμάτων και η εκδίωξη του γερμανικού πληθυσμού με βάση τα λεγόμενα διατάγματα Benesch ήταν σύμφωνες με τις αρχές δικαίου των πολιτισμένων κοινωνιών της Ευρώπης. Ως αποτέλεσμα της ανωτέρω απόφασης, παραμένει σε ισχύ ο νόμος της 8ης Μαΐου 1946 σχετικά με το σύννομο των ενεργειών που έλαβαν χώρα στο πλαίσιο του αγώνα για την ανάκτηση της ελευθερίας των Τσέχων και των Σλοβάκων. Πρόκειται για ένα νόμο αμνήστευσης δραστών ο οποίος προσφέρει ως σήμερα νομική βάση για τα ισχύοντα ακόμη μέτρα αυθαιρεσίας.

Πώς κρίνει η Επιτροπή, υπό το πρίσμα των επικείμενων ενταξιακών διαπραγματεύσεων, το γεγονός ότι στη Δημοκρατία της Τσεχίας παραμένουν σε ισχύ μεροληπτικοί νόμοι που στρέφονται εναντίον άλλου κράτους μέλους ή μέρους του πληθυσμού του;

Συμμερίζεται η Επιτροπή την άποψη ότι η συνέχιση της ισχύος των ανωτέρω νόμων αντιβαίνει προς την ευρωπαϊκή έννομη τάξη;

Θεωρεί η Επιτροπή δυνατή την ένταξη της Δημοκρατίας της Τσεχίας στην Ευρωπαϊκή Ένωση αν συνεχιστεί η απεριόριστη ισχύς των ανωτέρω νόμων;

Έχει λάβει υπόψη της η Επιτροπή τους προαναφερθέντες νόμους κατά την ως τώρα πρετοιμασία των ενταξιακών διαπραγματεύσεων ή προτίθεται να το πράξει στο μέλλον;

Ποια συγκεκριμένα μέτρα προτίθεται να λάβει η Επιτροπή εν όψει των ενταξιακών διαπραγματεύσεων με τη Δημοκρατία της Τσεχίας, προκειμένου η Τσεχική Κυβέρνηση να εναρμονίσει τη νομοθεσία και τα νομικά της πρότυπα με τη Διακήρυξη των Θεμελιωδών Δικαιωμάτων και Ελευθεριών;

Θεωρεί σκόπιμο η Επιτροπή, εν όψει των ενταξιακών διαπραγματεύσεων να πείσει την Κυβέρνηση της Τσεχίας ότι η αποστασιοποίησή της από τα λεγόμενα διατάγματα Benesch και τα σχετικά μέτρα δήμευσης και στέρησης δικαιωμάτων είναι αναγκαία για τη διασφάλιση της απεριόριστης ισχύος των αρχών του κράτους δικαίου και του σεβασμού των δικαιωμάτων του ανθρώπου στη διευρυμένη Ευρωπαϊκή Ένωση;
ΓΡΑΠΤΗ ΕΡΩΤΗΣΗ E-3543/98

υποβολή: Roberta Angelilli (NI) προς την Επιτροπή

(1 Δεκεμβρίου 1998)

Θέμα: Πώληση του αγροκτήματος Maccarese

Σε μια από τις εισόδους της Ρώμης υπάρχει ένα μεγάλο αγρόκτημα με το όνομα Maccarese, που μέχρι σήμερα ανήκει στη δημόσια εταιρία Iritecna, που πρόκειται να πωληθεί. Μεταξύ των προσφορών που βρίσκονται υπό εξέταση υπάρχει και μία που προέρχεται από τον Όμιλο Benetton, που ενδέχεται να έχει την πρόθεση να χρησιμοποιήσει το χώρο για λόγους προώθησης των εμπορευμάτων της ή, πάντως, για λόγους άσχετους με τη γεωργία. Μερικοί τοπικοί γεωργικοί συνεταιρισμοί καθώς και εργάτες που εργάζονται στο αγρόκτημα έχουν ήδη επιδείξει ενδιαφέρον για την αγορά της έκτασης και για το λόγο αυτό έχουν ζητήσει παρέμβαση εκ μέρους των τοπικών αρχών προκειμένου να εκδοθεί απόφαση ώστε να επωφεληθούν από το δικαίωμα προτιμήσεως.

Με βάση αυτά, ερωτάται η Επιτροπή:

1. Εάν δεν αντιλαμβάνεται ότι με την παραχώρηση του αγροκτήματος προβάλλει ο κίνδυνος να θιγεί σε μεγάλο βαθμό η γεωργική παραγωγή, η οποία ήδη αντιμετωπίζει δυσκολίες;

2. Αν υπάρχουν οδηγίες ή έγγραφα τα οποία συμβουλεύουν, για παρόμοιες περιπτώσεις, την άσκηση του δικαιώματος προτιμήσεως για τους εργαζομένους σε αγρόκτημα, οι οποίοι εν δυνάμει διατρέχουν τον κίνδυνο να απολέσουν τη θέση εργασίας τους;

3. Αν μπορεί να εκφέρει μια γενική κρίση επί του ζητήματος.

Απάντηση του κ. Fischler εξ ονόματος της Επιτροπής

(13 Ιανουαρίου 1999)

Η συνθήκη ΕΚ σύμφωνα με το άρθρο 222, δεν προδικάζει κατόυδένα τρόπο το καθεστώς της περιουσίας στα κράτη μέλη. Στο κοινοτικό δίκαιο δεν υπάρχει καμία οδηγία ούτε ρυθμιστική πράξη που να προβλέπει διατάξεις, οι οποίες να θεσπίζουν υπέρ των γεωργικών συνεταιρισμών ή των εργατών δικαίωμα προτίμησης που μπορούν να ασκήσουν κατά την πώληση της επιχείρησης στην οποία εργάζονται. Έτσι, ενδεχόμενες διατάξεις, που να δημιουργούν ένα τέτοιο δικαίωμα για το θέμα στο οποίο αναφέρεται το Αξιότιμο Μέλος του Κοινοβουλίου θα υπήγοντο αποκλειστικά στην αρμοδιότητα του εθνικού δικαίου.

Η Επιτροπή δεν μπορεί έτσι να επιβάλλει την εφαρμογή οποιασδήποτε διάταξης που να θεσπίζει προτιμησιακό δικαίωμα κατά την πώληση της γεωργικής επιχείρησης του Maccarese.

Γενικά, η Επιτροπή δεν είναι σε θέση να διατυπώσει γνώμη για την υπόθεση αυτή, χωρίς να έχει τα ειδικά στοιχεία επί των οποίων θα κληθεί να λάβει θέση δυνάμει των εφαρμοζομένων νομικών διατάξεων.
ΓΡΑΠΤΗ ΕΡΩΤΗΣΗ E-3509/98

υποβολή: Amedeo Amadeo (NI) προς το Συμβούλιο

(25 Νοεμβρίου 1998)

Θέμα: Τροφικός, κτηνιατρικός και φυτοϋγειονομικός έλεγχος και επιθεώρηση

Σε σχέση με την "ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή για τον τροφικό, κτηνιατρικό και φυτοϋγειονομικό έλεγχο και επιθεώρηση" (COM(98)32 τελ.) και σε σχέση με τις διαπραγματεύσεις στο πλαίσιο του Πολυμερή Εμπορικού Οργανισμού για να εξισορροπηθεί η ελεύθερη ανταλλαγή εμπορευμάτων σε διεθνές επίπεδο, λαμβάνοντας υπόψη, μεταξύ άλλων, τις πτυχές υγείας και ασφάλειας, θα μπορούσε το Συμβούλιο να δράσει κατά το δυνατό ενεργητικότερο τρόπο για να διατηρήσει και να κάνει αποδεκτή από τη διεθνή κοινότητα την πολιτική ελέγχου της Ευρωπαϊκής Ένωσης, ώστε να αντιμετωπισθούν τα προβλήματα που απορρέουν από την απελευθέρωση των ανταλλαγών στο χώρο των τροφίμων και του κτηνιατρικού και φυτοϋγειονομικού ελέγχου;

Απάντηση

(9 Μαρτίου 1999)

Το Συμβούλιο υπενθυμίζει ότι, στα πλαίσια των εργασιών σχετικά με την Ατζέντα 2000, προσδιόρισε, αφενός, το μοντέλο της ευρωπαϊκής γεωργίας και, αφετέρου, τη στάση που πρέπει να τηρηθεί κατά τις μελλοντικές διαπραγματεύσεις του ΠΟΕ για τη διατήρηση του εν λόγω μοντέλου.

Ειδικότερα, το Συμβούλιο εκτιμά ότι η Ευρωπαϊκή Ένωση πρέπει να προσπαθήσει να επιτύχει στα πλαίσια του ΠΟΕ ένα διττό στόχο: κατά πρώτον να διασφαλίσει για την Ευρώπη τη δυνατότητα να αναπτύξει μιά γεωργία που να ανταποκρίνεται στα χαρακτηριστικά της και σε υψηλότατα πρότυπα ποιότητας και ασφάλειας; επί πλέον, να επιδιώξει ώστε οι γεωργικές συναλλαγές και η ελευθέρωση των αγορών να εγγράφονται σε ένα πλαίσιο με διεθνή αναγνώριση των υποχρεώσεων που επιβάλλονται στους ευρωπαίους γεωργούς και τα ευρωπαϊκά γεωργικά προϊόντα.

Τα μέτρα τροφικού, κτηνιατρικού και φυτοϋγειονομικού ελέγχου και επιθεώρησης που αναφέρει ο αξιότιμος κ. Βουλευτής καλύπτονται από αυτή τη γενική προσέγγιση.

Το Συμβούλιο θα βασισθεί φυσικά στις προαναφερόμενες κατευθύνσεις την κατάλληλη στιγμή στα πλαίσια της προετοιμασίας των μελλοντικών διαπραγματεύσεων του ΠΟΕ.
ΓΡΑΠΤΗ ΕΡΩΤΗΣΗ E-3491/98

υποβολή: Luigi Moretti (NI) προς την Επιτροπή

(25 Νοεμβρίου 1998)

Θέμα: Παρουσία αναμεταδοτών ραδιοφώνου και τηλεόρασης σε κατοικημένες περιοχές

Ολοένα και συχνότερα βλέπουμε να ξεπροβάλλουν κεραίες αναμετάδοσης ραδιοφωνικών και τηλεοπτικών προγραμμάτων σε κατοικημένες περιοχές αν όχι και στο ίδιο το κέντρο μεγάλων πόλεων.

Επισημαίνοντας ότι τα μαγνητικά κύματα που εκπέμπονται από τις κεραίες αυτές είναι νοσογόνα για τους πολίτες, και ότι ολοένα και πιο συχνά διαπιστώνονται φυσικές βλάβες (διαταραχές ακοής, ύπνου, λευχαιμία κλ.π.):

1. Μπορεί η Επιτροπή να παράσχει πιο συγκεκριμένες πληροφορίες για τους δυνητικούς κινδύνους που εγκυμονούν αυτοί οι αναμεταδότες σε αστικά κέντρα;

2. Προτίθεται η Επιτροπή να λάβει υπόψη το πλαίσιο μιας πρότασης κανονισμού που να καθορίζει τις αποστάσεις ασφαλείας τέτοιων εγκαταστάσεων από τις κατοικίες και ιδιαίτερα από σχολεία και νοσοκομεία;
ΓΡΑΠΤΗ ΕΡΩΤΗΣΗ E-3521/98

υποβολή: Amedeo Amadeo (NI) προς την Επιτροπή

(25 Νοεμβρίου 1998)

Θέμα: Αντιστάθμιση για άρνηση επιβίβασης

Σε σχέση με την "πρόταση κανονισμού (ΕΚ) 295/91 για τη θέσπιση κοινών κανόνων σχετικών με ένα σύστημα αντισταθμιστικών παροχών σε περίπτωση άρνησης επιβίβασης κατά τις τακτικές αεροπορικές μεταφορές" (COM(98)0041 τελ. - 98/022 SYN(1), αναφέρεται ότι:

το άρθρο 2, σημείο α) θα μπορούσε να επαναδιατυπωθεί για να διευκρινιστεί ότι οι επιβάτες οφείλουν να παρουσιαστούν στον έλεγχο εισιτηρίων τουλάχιστον 30 λεπτά πριν από την αναχώρηση, ή και νωρίτερα, εάν η αεροπορική εταιρία ή ο πράκτοράς της έχουν διαβιβάσει προγενέστερη έγγραφη ανακοίνωση σχετικά με αυτό. Με την έκφραση "παρουσιαστούν στον έλεγχο εισιτηρίων" θα έπρεπε να εννοείται η πράξη καταλήψεως θέσεως στη σειρά αναμονής για τον έλεγχο εισιτηρίων.

Στο πλαίσιο αυτό, θα μπορούσε η Επιτροπή να καταθέσει προτάσεις για αντισταθμίσεις στην περίπτωση ματαίωσης πτήσεων εξ αιτίας εμπορικών λόγων;

Απάντηση του κ. Kinnock εξ ονόματος της Επιτροπής

(3 Φεβρουαρίου 1999)

Στην τροποποιημένη πρότασή της για κανονισμού του Συμβουλίου όσον αφορά στην τροποποίησή του κανονισμού του Συμβουλίου (ΕΟΚ) 295/91 σχετικά με τη θέσπιση κοινών κανόνων για ένα σύστημα αντισταθμιστικών παροχών σε περίπτωση άρνησης επιβίβασης κατά τις τακτικές αεροπορικές μεταφορές(2), η Επιτροπή πρότεινε ήδη τροποποίηση του ορισμού στο άρθρο 2 α) σχετικά με τις διατυπώσεις για την παρουσίαση των επιβατών στον έλεγχο των εισητηρίων.

Κατά την άποψη της Επιτροπής, οι επιβάτες θα πρέπει να παρουσιάζονται στον έλεγχο των εισητηρίων κατά την ώρα που τους κοινοποιήθηκε γραπτώς εκ των προτέρων ή, εφόσον δεν αναφέρεται συγκεκριμένη ώρα, το αργότερο 30 λεπτά πριν από την δημοσιευθείσα ώρα αναχώρισης. Τοιουτοτρόπως θα ήταν δυνατόν να εξασφαλισθεί ευελιξία για συντομότερη ή πιο παρατεταμένη διορία παρουσίασης των επιβατών στον έλεγχο των εισητηρίων από ότι τα τακτικώς προβλεπόμενα 30 λεπτά. Η Επιτροπή προτείνει επίσης η αεροπορική εταιρεία να είναι υπεύθυνση για τον εντοπισμό της ταυτότητας των επιβατών που εξακολουθούν να αναμένουν κατά την ώρα περάτωσης ελέγχου των εισητηρίων για μία πτήση.

Στην ίδια τροποποιημένη πρόταση η Επιτροπή αποδέχθηκε επίσης την πρόταση που διατύπωση το Κοινοβούλιο και είχε ως στόχο να περιληφθούν "οι ματαιούμενες πτήσεις για εμπορικούς λόγους" στο άρθρο 2 δ).

(1) ΕΕ C 120 της 18.4.1998, σελ. 18.

(2) ΕΕ C 351 της 18.11.1998.